《湖南观察使故相国袁公挽歌二首（一作刘禹锡诗）》
唐代·权德舆

五驱龙虎节，一入凤凰池。令尹自无喜，羊公人不疑。

天归京兆日，叶下洞庭时。湘水秋风至，凄凉吹素旗。

丹旐发江皋，人悲雁亦号。湘南罢亥市，汉上改词曹。

表墓双碑立，尊名一字褒。常闻平楚狱，为报里门高。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。